આજથી આશરે ત્રણ વર્ષ અગાઉ ‘સમસ્ત મહાજન’ સંસ્થાએ નિષ્ણાંતોની સલાહ અને સેવાભાવી કાર્યકરોના પુરૂષાર્થના બળે ગુજરાતની પાંજરાપોળોને કટોકટીભરી પરિસ્થિતિમાંથી બહાર લાવવા કમ્મર કસી પાંજરાપોળોનો પુનરૂધ્ધાર કરવા માટે સમસ્ત મહાજન સંસ્થાએ ત્રિપાંખીયો વ્યૂહરચના અપનાવી પહેલુ કદમ ગોચરની જમીનોને તમામ પ્રકારના અતિક્રમણથી મૂકત કરી તેમાં દેશી ઘાસનું ઉત્પાદન વધારવાનું હતુ બીજુ કદમ પાંજરાપોળની જમીન ઉપર જૂના તળાવો ઉંડા કરાવી અને નવા તળાવો ખોદાવી તેમા વરસાદના પાણીનો સંગ્રહ કરવાનું હતુ અને ત્રીજું કદમ પાંજરાપોળની જમીન ઉપર વડ, લીમડો, આંબો, આમલી, પીપળો, ઉંબરો, આમળા, પીપર જેવા દેશી વૃક્ષો મોટે પાયે ઉગાડવાનું હતુ.